ਖੁੱਲਾ ਹੱਥ ਸਮਾਰਕ
ਖੁੱਲਾ ਹੱਥ ਸਮਾਰਕ ਭਾਰਤ ਦੇਸ਼ ਵਿੱਚ ਸੰਘ ਦੇ ਇਲਾਕੇ ਚੰਡੀਗੜ੍ਹ ਵਿੱਚ ਮੌਜੂਦ ਇੱਕ ਪ੍ਰਕਿਰਾਤਮਕ ਸੰਰਚਨਾ ਹੈ। ਇਹ ਵਿਸ਼ਵ ਪ੍ਰਸਿੱਧ ਇਮਾਰਤਸਾਜ਼ ਲੀ ਕਾਰਬੂਜੀਆ ਦੁਆਰਾ ਤਿਆਰ ਕੀਤਾ ਗਿਆ ਸੀ। ਇਹ ਚੰਡੀਗੜ੍ਹ ਸਰਕਾਰ ਦਾ ਪ੍ਰਤੀਕ ਚਿੰਨ੍ਹ ਹੈ ਅਤੇ ਇਹ ਇੱਕ ਹੱਥ ਦੇਣ ਦਾ ਅਤੇ ਇੱਕ ਹੱਥ ਲੈਣ ਦਾ ਪ੍ਰਤੀਕਆਤਮਕ ਪ੍ਰਗਟਾਵਾ ਹੈ ਅਤੇ ਇਹ ਅਮਨ ਅਤੇ ਖੁਸ਼ਹਾਲੀ, ਅਤੇ ਮਨੁੱਖਜਾਤੀ ਦੀ ਏਕਤਾ ਦਾ ਪ੍ਰਤੀਕ ਵੀ ਹੈ। ਇਹ ਕੌਰਬੁਜ਼ੀਏ ਦੇ ਬਣਾਏ ਬਹੁਤ ਸਾਰੇ ਖੁੱਲੇ ਹੱਥ ਸਮਾਰਕਾਂ ਵਿੱਚੋਂ ਇੱਕ ਹੈ। ਇਸਦੀ ਉਚਾਈ 85 ਫੁੱਟ ਹੈ। ਧਾਤੂ ਦੀ ਬਣੀ ਖੰਬਾਂ ਵਾਲੀ ਇਹ ਸੰਰਚਨਾ, 14 ਮੀਟਰ (46 ਫੁੱਟ) ਉੱਚੀ ਹੈ ਅਤੇ ਸਦਾ ਭਾਰ 50 ਟਨ (100,000 ਪੌਂਡ) ਹੈ। ਇਸਨੂੰ ਇਸ ਤਰੀਕੇ ਨਾਲ ਬਣਾਇਆ ਗਿਆ ਹੈ ਕਿ ਹਵਾ ਦੇ ਚਲਣ ਨਾਲ ਇਹ ਵੀ ਘੁੰਮੇ। ਇਸਨੂੰਯੂਨੈਸਕੋ ਵਲੋਂ ਵਿਸ਼ਵ ਵਿਰਾਸਤ ਟਿਕਾਣਾ ਦਾ ਦਰਜਾ ਵੀ ਦਿੱਤਾ ਗਿਆ ਹੈ।

ਚਿੰਨ੍ਹਵਾਦ 
ਖੁੱਲਾ ਹੱਥ ਸਮਾਰਕ, ਕੌਰਬੁਜ਼ੀਏ ਦੀ ਵਾਸਤੁਕਲਾ ਵਿੱਚ ਅਕਸਰ ਦਿਖਾਈ ਦੇਣ ਵਾਲਾ ਵਿਸ਼ਾ ਹੈ। ਇਹ ਇੱਕ ਹੱਥ ਦੇਣਾ ਅਤੇ ਇੱਕ ਹੱਥ ਲੈਣ ਨੂੰ ਦਰਸ਼ਾਉਂਦਾ ਹੈ ਅਤੇ ਇਹ ਅਮਨ ਅਤੇ ਖੁਸ਼ਹਾਲੀ, ਅਤੇ ਮਨੁੱਖਜਾਤੀ ਦੀ ਏਕਤਾ ਦਾ ਪ੍ਰਤੀਕ ਹੈ।

ਟਿਕਾਣਾ 
ਇਹ ਚੰਡੀਗੜ੍ਹ ਦੇ ਸੈਕਟਰ 1 ਵਿਖੇ ਕੈਪੀਟਲ ਕੰਪਲੈਕਸ ਵਿੱਚ ਮੌਜੂਦ ਹੈ। ਇਸਦੇ ਪਿਛੋਕੜ ਵਿੱਚ ਹਿਮਾਲਿਆ ਦੀ ਪਹਾੜੀ ਸੀਮਾ ਸ਼ਿਵਾਲਿਕ ਪਹਾੜੀਆਂ ਮੌਜੂਦ ਹਨ।

ਹਵਾਲੇ

ਭਾਰਤ ਵਿੱਚ ਲ ਕੌਰਬੁਜ਼ੀਏ ਦੁਆਰਾ ਬਣਾਈਆਂ ਇਮਾਰਤਾਂ